pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ฮิตไม่หยุด! 7 เดือนแรกปี 66 ต่างชาติเที่ยวไทยกว่า 15 ล้านคน สร้างรายได้กว่า 1 ล้านล้านบาท
วันจันทร์ที่ 7 สิงหาคม 2566
ฮิตไม่หยุด! 7 เดือนแรกปี 66 ต่างชาติเที่ยวไทยกว่า 15 ล้านคน สร้างรายได้กว่า 1 ล้านล้านบาท
.....
กระทรวงการท่องเที่ยวและกีฬา เผยข้อมูลการท่องเที่ยวไทยที่ขณะนี้เป็นภาคเศรษฐกิจที่ขยายตัวได้ต่อเนื่อง เป็นแรงสนับสนุนสําคัญของเศรษฐกิจ โดยใน 7 เดือนแรกของปี 66 (ม.ค. - ก.ค.) ภาคการท่องเที่ยวสร้างรายได้จากนักท่องเที่ยวชาวไทยและต่างชาติรวมกัน 1,084,575 ล้านบาท ในจํานวนนี้เป็นรายได้ที่มาจากนักท่องเที่ยวต่างชาติ 638,161 ล้านบาท
.
ด้านจํานวนนักท่องเที่ยวต่างชาตินั้น คาดว่าจะเป็นไปตามเป้าหมายที่รัฐบาลได้ตั้งไว้ไม่น้อยกว่า 25 ล้านคน โดยตั้งแต่ต้นปี - 30 ก.ค. 66 มีนักท่องเที่ยวเดินทางเข้าไทยแล้ว 15,322,175 คน เพิ่มขึ้น 384% เมื่อเทียบกับช่วง 7 เดือนแรกของปี 65
5 อันดับแรก ของประเทศต้นทางที่เดินทางมาไทยมากที่สุด
1. มาเลเซีย 2,439,710 คน
2. จีน 1,839,660 คน
3. เกาหลีใต้ 907,463 คน
4. อินเดีย 885,772 คน
5. รัสเซีย 854,946 คน
.
ภาพรวมสถานการณ์การท่องเที่ยวไทยนี้ นอกจากจะเป็นผลจากสถานการณ์โควิด-19 ที่คลี่คลายแล้ว การจัดกิจกรรมกระตุ้นการท่องเที่ยวทั้งตลาดในและต่างประเทศอย่างต่อเนื่องตามนโยบายของรัฐบาล ถือเป็นปัจจัยสําคัญที่ส่งผลต่อการเติบโตที่เกิดขึ้น
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-อีอีซี เปิดเวที “รับฟังความคิดเห็น” คนพื้นที่ ร่วมขับเคลื่อนแผนภาพรวมฯ อีอีซี ระยะที่ 2
วันจันทร์ที่ 7 สิงหาคม 2566
อีอีซี เปิดเวที “รับฟังความคิดเห็น” คนพื้นที่ ร่วมขับเคลื่อนแผนภาพรวมฯ อีอีซี ระยะที่ 2
.....
หลังจากผลการดําเนินงานแผนภาพรวมฯ อีอีซี ระยะที่ 1 (2561-2565) ที่ผ่านมา ประสบความสําเร็จเกินเป้าหมายที่ตั้งไว้ (1.5 ล้านล้านบาท) เกิดมูลค่าการลงทุนที่อนุมัติแล้วกว่า 2 ล้านล้านบาท เพื่อให้การพัฒนาในพื้นที่อีอีซีเป็นไปอย่างต่อเนื่องนั้น
.
บอร์ด EEC หรือ คณะกรรมการเขตพัฒนาพิเศษภาคตะวันออก ได้จัดประชุมรับฟังความเห็นต่อ (ร่าง) แผนภาพรวมเพื่อการพัฒนาเขตพัฒนาพิเศษภาคตะวันออก พ.ศ. 2566-2570 เมื่อวันที่ 3 สิงหาคม 2566 ที่ผ่านมา
.
การประชุมครั้งนี้ จะดําเนินการรวบรวมความคิดเห็น ข้อเสนอแนะทั้งหมด มาปรับปรุงทบทวน แผนภาพรวมฯ อีอีซี ในระยะที่ 2 ที่จะใช้เป็น “แผนหลักเพื่อการพัฒนาพื้นที่อีอีซีอย่างยั่งยืน” อันส่งผลดีต่อการพัฒนาอุตสาหกรรมเป้าหมายที่ทันสมัย เป็นมิตรต่อสิ่งแวดล้อม และเพิ่มขีดความสามารถในการแข่งขันของประเทศได้
.
โดยกําหนดทิศทางการพัฒนาแผนภาพรวมฯ ระยะที่ 2 ดังนี้:
• เร่งพัฒนาระบบนิเวศรองรับการลงทุนในทุกมิติ
• ผ่อนคลายกฎระเบียบและลดขั้นตอนการขออนุมัติอนุญาต เพื่อให้นักลงทุนเข้ามาลงทุนได้รวดเร็วขึ้น
• กําหนดสิทธิประโยชน์ทั้งด้านภาษีและมาตรการพิเศษ เพื่อดึงการลงทุนสําหรับ 5 คลัสเตอร์อุตสาหกรรมหลัก
• สร้างความร่วมมือทุกภาคส่วน เพื่อทําให้การลงทุนเกิดประโยชน์สูงสุด
• ผลักดันให้คนอีอีซี มีคุณภาพชีวิตที่ดีขึ้นอย่างยั่งยืน
.
ขั้นตอนต่อไป อีอีซี จะเร่งดําเนินการจัดทํา แผนภาพรวม ฯ อีอีซี ระยะที่ 2 ให้แล้วเสร็จฉบับสมบูรณ์ ก่อนที่จะนําเสนอให้แก่ ที่ประชุมคณะกรรมการนโยบายเขตพัฒนาพิเศษภาคตะวันออก (กพอ.) เพื่อพิจารณาเห็นชอบ และจะนําเสนอให้ที่ประชุม ครม. รับทราบต่อไป
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมเจ้าท่า รวมพลังบริจาคโลหิต เนื่องในโอกาสครบรอบวันคล้ายวันสถาปนากรมเจ้าท่าครบรอบ 164 ปี "หนึ่งคนให้หลายคนรับ"
วันจันทร์ที่ 7 สิงหาคม 2566
กรมเจ้าท่า รวมพลังบริจาคโลหิต เนื่องในโอกาสครบรอบวันคล้ายวันสถาปนากรมเจ้าท่าครบรอบ 164 ปี "หนึ่งคนให้หลายคนรับ"
...
กรมเจ้าท่า รวมพลังบริจาคโลหิต เนื่องในโอกาสครบรอบวันคล้ายวันสถาปนากรมเจ้าท่าครบรอบ 164 ปี "หนึ่งคนให้หลายคนรับ"
วันที่ 7 สิงหาคม 2566 นายวรรณชัย บุตรทองดี ผู้อํานวยการ กองวิศวกรรม กรมเจ้าท่า (กระทรวงคมนาคม) พร้อมด้วยนายโอฬาร เต็งรัง รักษาการหัวหน้ากลุ่มตรวจการเดินเรือ สํานักความปลอดภัยและสิ่งแวดล้อมทางน้ํา นําคณะเจ้าหน้าที่กรมเจ้าท่า ที่ร่างกายสุขภาพแข็งแรงและมีความพร้อม โดยเรือตรวจการณ์เจ้าท่า 33 และ 255 เดินทางไปร่วมบริจาคโลหิตให้กับสถานพยาบาล เพื่อใช้ในการรักษาผู้ป่วย เนื่องในวันคล้ายวันสถาปนากรมเจ้าท่าครบรอบ 164 ปี ณ ศูนย์รับบริจาคเลือดศิริราช อาคารนวมินทรบพิตร 84 พรรษา โรงพยาบาลศิริราช
กรมเจ้าท่า กําหนดจัดกิจกรรมดังกล่าวฯ เพื่อร่วมบริจาคโลหิตให้กับผู้ป่วยที่มีความต้องการ โดยมีข้าราชการและเจ้าหน้าที่กรมเจ้าท่าเข้าร่วมฯ ประมาณ 20 คน โดยการบริจาคโลหิตฯ ครั้งนี้ เพื่อช่วยเหลือผู้ป่วยในการรักษา และสํารองไว้ใช้ต่อการรักษาพยาบาลต่างๆ ซึ่งการบริจาคโลหิต จะช่วยให้ระบบการไหลเวียนของเลือดดีขึ้น ส่งผลให้สุขภาพแข็งแรง มีอาการเจ็บป่วยน้อยลง การบริจาคโลหิตของทุกคนจะสามารถช่วยเหลือผู้ป่วยได้นับพัน “ หนึ่งคนให้..หลายคนรับ “ ถือเป็นบุญที่ยิ่งใหญ่ที่สามารถช่วยผู้อื่นให้มีชีวิตปลอดภัย
รัฐบาลไทย-ข่าวทำเนียบรัฐบาล-ปลัด พม. พร้อม "กัน จอมพลัง" รุดช่วยกลางดึก 2 แม่ลูก อาศัยในตึกร้าง ไม่มีน้ำ - ไฟฟ้า ที่ย่านคลองเตย กทม.
วันจันทร์ที่ 7 สิงหาคม 2566
ปลัด พม. พร้อม "กัน จอมพลัง" รุดช่วยกลางดึก 2 แม่ลูก อาศัยในตึกร้าง ไม่มีน้ํา - ไฟฟ้า ที่ย่านคลองเตย กทม.
ปลัด พม. พร้อม "กัน จอมพลัง" รุดช่วยกลางดึก 2 แม่ลูก อาศัยในตึกร้าง ไม่มีน้ํา - ไฟฟ้า ที่ย่านคลองเตย กทม.
วันที่ 7 สิงหาคม 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า คืนวานนี้ ตนพร้อมด้วย กัน จอมพลัง (นายกัณฐัศว์ พงศ์ไพบูลย์เวชย์) นางสาวนภาพร เมฆาผ่องอําไพ และรองอธิบดีกรมพัฒนาสังคมและสวัสดิการ พ.ต.อ.พีรธรรม คําจร ผู้กํากับการ สน.ท่าเรือ รวมทั้งเจ้าหน้าที่กระทรวง พม. จากศูนย์ช่วยเหลือสังคม สายด่วน พม. โทร. 1300 บ้านพักเด็กและครอบครัวกรุงเทพมหานคร และศูนย์คุ้มครองคนไร้ที่พึ่งกรุงเทพมหานคร เจ้าหน้าที่ตํารวจและหน่วยงานที่เกี่ยวข้อง ร่วมกันลงพื้นที่บริเวณถนนอาจณรงค์ (โรงหมู) ท่าเรือ เขตคลองเตย กรุงเทพฯ เพื่อให้ความช่วยเหลือคนไร้ที่พึ่งไร้บ้าน 2 กรณี เป็นคู่แม่และลูกชาย อายุ 5 ขวบ พักอาศัยอยู่ในตึกร้าง และคู่พ่อและลูกสาว อายุ 9 ขวบ พักอาศัยอยู่ใต้ต้นไม้ บริเวณสี่แยก จากนั้น เดินทางไปยัง สน.ท่าเรือ เพื่อประชุมหารือถึงแนวทางการบูณรณาการความช่วยเหลือดูแลเด็กตาม พ.ร.บ.คุ้มครองเด็ก พ.ศ. 2546 ต่อไป
นายอนุกูล กล่าวต่อไปว่า สําหรับคู่แม่และลูกชาย อายุ 5 ขวบ อาศัยอยู่ในตึกร้าง สภาพทรุดโทรม ไม่มีน้ําประปา - ไฟฟ้า และไม่มีความปลอดภัย ซึ่งผู้เป็นแม่ อายุ 41 ปี ประกอบอาชีพขายของเก่า มีรายได้วันละประมาณ 300 - 400 บาท อีกทั้งพบว่า มีอาการเสพยาเสพติด ส่วนลูกชายอยู่ระหว่างรอเข้าศึกษาชั้นอนุบาล ทั้งนี้ จากการประเมินของนักสังคมสงเคราะห์พบว่า แม่เด็กยังมีความกังวลและไม่อยากห่างจากลูก แต่ยังไม่มีแผนการดูแลตนเองและลูกให้มีที่อยู่อาศัยอย่างเหมาะสม จึงเร่งให้ความช่วยเหลือเบื้องต้น ด้วยการรับแม่และลูกเข้าไว้ในความคุ้มครอง ณ บ้านพักเด็กและครอบครัวกรุงเทพมหานคร อีกทั้งวางแผนเรื่องที่อยู่อาศัย การเลี้ยงดูและการศึกษาของลูก และการบําบัดยาเสพติดของแม่
นายอนุกูล กล่าวเพิ่มเติมว่า สําหรับคู่พ่อและลูกสาว อายุ 9 ขวบ พักอาศัยใต้ต้นไม้ บริเวณสี่แยกถนนเกษมราษฎร์ เนื่องจากผู้เป็นพ่อ อายุ 36 ปี ตกงาน ไม่มีรายได้ไปจ่ายค่าน้ําประปา - ไฟฟ้า จึงพาลูกออกมาเร่ร่อนหางานทํา ในขณะที่ลูกกําลังเรียนชั้น ป.2 โรงเรียนศูนย์รวมน้ําใจ แต่เทอมนี้ ไม่ได้เข้าเรียน ทั้งนี้ จากการประเมินของนักสังคมสงเคราะห์ จึงได้แจ้งแม่เด็กและญาติมาทําข้อตกลงร่วมกันที่ สน.ท่าเรือ พบว่า เด็กอยู่ในสภาพที่ถูกเลี้ยงดูไม่เหมาะสม ซึ่งพ่อและแม่ไม่สามารถเลี้ยงดูลูกได้ ในขณะที่ญาติไม่พร้อมที่จะรับไปดูแล ทําให้บ้านพักเด็กและครอบครัวกรุงเทพมหานคร สามารถรับเด็กเข้าไว้ในความคุ้มครองดูแลทันทีตาม พ.ร.บ. คุ้มครองเด็ก พ.ศ. 2546 และได้พูดคุยกับพ่อเด็กว่า หากมีความพร้อม สามารถมารับลูกกลับไปดูแลได้ โดยต้องมีการประเมินความพร้อมก่อน ซึ่งพ่อเด็กมีความยินยอมให้ลูกเข้ารับการคุ้มครอง ณ บ้านพักเด็กและครอบครัวกรุงเทพมหานคร และจะมีการวางแผนเรื่องการศึกษาของเด็ก และเรื่องการจ้างงานของพ่อเด็ก โดยศูนย์คุ้มครองคนไร้ที่พึ่งกรุงเทพมหานคร
#ช่วย24ชั่วโมง #พม24ชม #ข่าวพม #esshelpme
รัฐบาลไทย-ข่าวทำเนียบรัฐบาล-รัฐบาลปูทางขับเคลื่อนเศรษฐกิจจังหวัดชายแดนภาคใต้ ยกระดับรายได้ต่อหัวภายใน 4 ปี ผนึกกำลังหอการค้า
วันพุธที่ 9 สิงหาคม 2566
09/08/2566
รัฐบาลปูทางขับเคลื่อนเศรษฐกิจจังหวัดชายแดนภาคใต้ ยกระดับรายได้ต่อหัวภายใน 4 ปี ผนึกกําลังหอการค้า
รัฐบาลปูทางขับเคลื่อนเศรษฐกิจจังหวัดชายแดนภาคใต้ ยกระดับรายได้ต่อหัวภายใน 4 ปี ผนึกกําลังหอการค้า
วันนี้ (วันที่ 9 สิงหาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลทํางานต่อเนื่องตั้งเป้ายกระดับเศรษฐกิจในพื้นที่จังหวัดชายแดนใต้ โดยศูนย์อํานวยการบริหารจังหวัดชายแดนภาคใต้ (ศอ.บต.) ร่วมกับหอการค้าไทย กระทรวงการต่างประเทศ และกระทรวงพาณิชย์ และหน่วยงานที่เกี่ยวข้อง ได้ร่วมกําหนดแนวทางการขับเคลื่อนนโยบายด้านเศรษฐกิจในพื้นที่จังหวัดชายแดนภาคใต้ ซึ่งตั้งเป้าหมายยกระดับผลิตภัณฑ์มวลรวมจังหวัด (Gross Provincial Product: GPP) ตัวเลขครัวเรือนยากจน และรายได้ต่อหัวประชากร ให้ดีขึ้นภายใน 4 ปี
ทั้งนี้ ความร่วมมือระหว่างหน่วยงานรัฐ และหอการค้าไทย จะเป็นกลไกการขับเคลื่อนสู่การยกระดับคุณภาพชีวิตของประชาชนและการพัฒนาอีกหลายๆด้านในพื้นที่ โดยหอการค้าไทยจะเป็นศูนย์กลางและที่ปรึกษาการทํางานจากเครือข่ายทั้งภาครัฐ ภาคเอกชน สถาบันการศึกษา และประชาชน เพื่อเพิ่มขีดความสามารถในการแข่งขัน และพัฒนาเศรษฐกิจพื้นที่ให้เติบโตอย่างยั่งยืน ในสามด้านด้วยกัน คือ 1) การค้าและการลงทุน 2) การเกษตรและอาหาร และ 3) การท่องเที่ยวและบริการ
นอกจากนี้ ศอ.บต. มีแนวทางการจัดทํายุทธศาสตร์ด้านการพัฒนาจังหวัดชายแดนภาคใต้ใหม่ ส่งเสริมการพัฒนาเศรษฐกิจให้เชื่อมโยงตั้งแต่ระดับฐานรากไปจนถึงอนุภูมิภาค เช่น การเชื่อมโยงการผลิตในพื้นที่ตามกรอบระเบียงเศรษฐกิจฮาลาล ทั้งแนวคิดเรื่องเมืองผลไม้ เมืองปศุสัตว์ ที่จะยกระดับเป็นอุตสาหกรรมอาหารฮาลาล ภายใต้โจทย์การเป็นเมืองนวัตกรรมอาหาร (Food Innopolis) กับการเปิดเขตพัฒนาเศรษฐกิจใหม่ ไทย-มาเลเซีย-สิงคโปร์ และการพัฒนาแนวเขตชายแดนไทย-มาเลเซีย ภายใต้นโยบาย Twin City เพื่อเป็นเมืองพี่เมืองน้องในการพัฒนาการค้าชายแดนร่วมกัน เป็นต้น
“รัฐบาลให้ความสําคัญกับการพัฒนาพื้นที่จังหวัดชายแดนภาคใต้มาอย่างต่อเนื่อง ซึ่งตลอดระยะเวลาการบริหารของรัฐบาลปัจจุบัน ได้รน้อมนําแนวทาง เข้าใจ เข้าถึง พัฒนา เป็นหลักในการแก้ปัญหามาโดยตลอด รวมถึงเปิดรับข้อมูลและความร่วมมือจากทุกฝ่าย เพื่อร่วมกันขับเคลื่อนนโยบายและยุทธศาสตร์ ยกระดับชีวิตความเป็นอยู่ของประชาชน และการพัฒนาทางเศรษฐกิจ เพื่อสร้างสันติสุขอย่างยั่งยืน” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-​ครม. เคาะขยายเวลา ให้คนต่างด้าวที่ยื่นบัญชีรายชื่อแล้ว อยู่ต่อและทำงานได้ถึง 30 ก.ย. 66
วันพุธที่ 9 สิงหาคม 2566
09/08/2566
​ครม. เคาะขยายเวลา ให้คนต่างด้าวที่ยื่นบัญชีรายชื่อแล้ว อยู่ต่อและทํางานได้ถึง 30 ก.ย. 66
เมื่อวันที่ 8 สิงหาคม 2566 ครม.เห็นชอบ ขยายระยะเวลาคนต่างด้าว 4 สัญชาติ กัมพูชา ลาว เมียนมา และเวียดนาม ให้สามารถอยู่ในไทยและทํางานถึง 30 ก.ย.นี้  โดยใช้บัญชีรายชื่อ เป็นหลักฐานว่าได้รับการผ่อนผัน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า คณะรัฐมนตรีมีมติเห็นชอบแนวทางการบริหารจัดการการทํางานของคนต่างด้าว ภายหลังวันที่ 31 กรกฎาคม 2566 ตามที่กระทรวงแรงงานเสนอ โดยให้คนต่างด้าวที่นายจ้างยื่นบัญชีรายชื่อความต้องการจ้างแรงงานต่างด้าวต่อกรมการจัดหางานภายในวันที่ 31 ก.ค. แล้ว สามารถอยู่ในราชอาณาจักรและทํางานต่อไปได้ ถึงวันที่ 30 กันยายน 2566 โดยให้คนต่างด้าวใช้บัญชีรายชื่อดังกล่าว เป็นหลักฐานแสดงว่าคนต่างด้าวได้รับการผ่อนผันให้ทํางานได้ถึงวันที่ 30 กันยายน 2566 เพื่อประโยชน์ในทางเศรษฐกิจของประเทศ สนับสนุนนายจ้าง และสถานประกอบการให้สามารถจ้างคนต่างด้าวที่มีสถานะถูกต้องตามกฎหมายทํางานต่อไปได้ อีกทั้งเห็นชอบในหลักการร่างประกาศที่เกี่ยวข้อง จํานวน 2 ฉบับ ได้แก่ ร่างประกาศกระทรวงมหาดไทย เรื่องการอนุญาตให้คนต่างด้าวอยู่ในราชอาณาจักร เป็นกรณีพิเศษ สําหรับคนต่างด้าวสัญชาติกัมพูชา ลาว เมียนมา และเวียดนาม ตามมติครม. เมื่อวันที่ 5 กรกฎาคม 2566 (ฉบับที่ ..) และร่างประกาศกระทรวงแรงงาน เรื่อง การอนุญาตให้คนต่างด้าวทํางานในราชอาณาจักร เป็นกรณีพิเศษ สําหรับคนต่างด้าวสัญชาติกัมพูชา ลาว เมียนมา และเวียดนาม ตามมติ ครม. เมื่อวันที่ 5 กรกฎาคม 2566 (ฉบับที่ ..) ด้วย
ด้านนายไพโรจน์ โชติกเสถียร อธิบดีกรมการจัดหางาน กล่าวว่า เดิมมติคณะรัฐมนตรีเมื่อวันที่ 5 กรกฎาคม 2566 กําหนดให้คนต่างด้าวสัญชาติกัมพูชา ลาว เมียนมา และเวียดนาม ที่มีสถานะไม่ถูกต้องตามกฎหมาย ที่นายจ้างยื่นบัญชีรายชื่อความต้องการจ้างแรงงานต่างด้าวต่อกรมการจัดหางานภายในวันที่ 31 กรกฎาคม 2566 เรียบร้อยแล้ว สามารถอยู่ในราชอาณาจักรเป็นกรณีพิเศษและทํางานไปพลางก่อนได้ถึงวันที่ 31 กรกฎาคม 2566 ดังนั้นหากไม่มีการขยายระยะเวลาคนต่างด้าวทั้งหมดจะกลายเป็นคนต่างด้าวที่มีสถานะไม่ถูกต้องตามกฎหมาย คณะรัฐมนตรีจึงจําเป็นต้องขยายระยะเวลาให้คนต่างด้าวกลุ่มดังกล่าวได้อยู่และทํางาน ถึงวันที่ 30 กันยายน 2566
ทั้งนี้ นายจ้าง สถานประกอบการ และแรงงานต่างด้าวที่มีข้อสงสัย ต้องการสอบถามรายละเอียดเพิ่มเติมติดต่อได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดระยอง
วันพุธที่ 9 สิงหาคม 2566
ข่าวสารการลงพื้นที่ตรวจราชการ จังหวัดระยอง
วันพุธที่ 9 สิงหาคม 2566
###########
###########
รัฐบาลไทย-ข่าวทำเนียบรัฐบาล-​กระทรวงวัฒนธรรมรวมใจ ถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566
วันพุธที่ 9 สิงหาคม 2566
​กระทรวงวัฒนธรรมรวมใจ ถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566
​กระทรวงวัฒนธรรมรวมใจ ถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566
กระทรวงวัฒนธรรมรวมใจ ถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566
เมื่อวันที่ 25 กรกฎาคม 2566 นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ประจําปี 2566 เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566 โดยมีนางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม ข้าราชการ พนักงานราชการ และเจ้าหน้าที่ในสังกัดกระทรวงวัฒนธรรม รวมถึงองค์การมหาชน เข้าร่วม ณ ห้อง Gallery 5 อาคารหอศิลป์แห่งชาติ กระทรวงวัฒนธรรม
ในโอกาสนี้ รัฐมนตรีว่าการกระทรวงวัฒนธรรม พร้อมข้าราชการ พนักงานราชการ และเจ้าหน้าที่ในสังกัดกระทรวงวัฒนธรรมทุกท่าน กล่าวถวายสัตย์ปฏิญาณฯ ร่วมร้องเพลงสรรเสริญพระบารมี และเพลงสดุดีจอมราชา บรรเลงโดยวงดุริยางค์สากล กรมศิลปากร
ทั้งนี้ กระทรวงวัฒนธรรม มีนโยบายเทิดทูนสถาบันชาติ ศาสนาและพระมหากษัตริย์ และเสริมสร้างค่านิยม อัตลักษณ์ไทยและความเป็นไทย รวมทั้งสืบสาน รักษาและต่อยอดมรดกทางศิลปวัฒนธรรมของไทย กระทรวงวัฒนธรรมจึงร่วมกับหน่วยงานรัฐ เอกชนและเครือข่ายทางศาสนาและวัฒนธรรม จัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา วันที่ 28 กรกฎาคม 2566 เพื่อน้อมสํานึกในพระมหากรุณาธิคุณของพระองค์ที่ทรงห่วงใยและตระหนักถึงการพัฒนาคุณภาพชีวิต ความอยู่ดีมีสุขของพสกนิกรชาวไทยทุกหมู่เหล่า และทรงมีพระราชปณิธานสืบสาน รักษาและต่อยอดแนวพระราชดําริ และโครงการอันเนื่องมาจากพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระองค์ทรงปฏิบัติพระราชกรณียกิจนานัปการเพื่อประโยชน์สุขของพสกนิกรชาวไทย และความเจริญก้าวหน้าของประเทศ
กระทรวงวัฒนธรรม ขอเชิญชวนประชาชนร่วมลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา วันที่ 28 กรกฎาคม 2566 ผ่านระบบออนไลน์ ที่เว็บไซต์หน่วยราชการในพระองค์ www.royaloffice.th ระหว่างวันที่ 23 - 29 กรกฎาคม 2566
รัฐบาลไทย-ข่าวทำเนียบรัฐบาล-วธ. นำคณะนักร้องประสานเสียงเยาวชนไทย TYC เข้าพบนายกรัฐมนตรี แสดงบทเพลงที่ชนะการแข่งขันขับร้องประสานเสียงนานาชาติ ครั้งที่ 12 “Bali International Choir Festival”
วันพุธที่ 9 สิงหาคม 2566
วธ. นําคณะนักร้องประสานเสียงเยาวชนไทย TYC เข้าพบนายกรัฐมนตรี แสดงบทเพลงที่ชนะการแข่งขันขับร้องประสานเสียงนานาชาติ ครั้งที่ 12 “Bali International Choir Festival”
วธ. นําคณะนักร้องประสานเสียงเยาวชนไทย TYC เข้าพบนายกรัฐมนตรี เพื่อแสดงบทเพลงที่ชนะการแข่งขันขับร้องประสานเสียงนานาชาติ ครั้งที่ 12 “Bali International Choir Festival” สร้างประวัติศาสตร์ คว้า 3 เหรียญทอง 1 เหรียญเงิน
วธ. นําคณะนักร้องประสานเสียงเยาวชนไทย หรือ Thai Youth Choir (TYC) เข้าพบนายกรัฐมนตรี เพื่อแสดงบทเพลงที่ชนะการแข่งขันขับร้องประสานเสียงนานาชาติ ครั้งที่ 12 “Bali International Choir Festival” สร้างประวัติศาสตร์ คว้า 3 เหรียญทอง 1 เหรียญเงินจากการแข่งขันประสานเสียงนานาชาติ ณ เมืองบาหลี ประเทศอินโดนีเซีย
วันที่ 8 สิงหาคม 2566 พลเอก ประยุทธ์ จันทร์โอชา นายกรัฐมนตรี และคณะรัฐมนตรี รับชมการแสดงบทเพลงที่ชนะการแข่งขันขับร้องประสานเสียงนานาชาติ ครั้งที่ 12 “Bali International Choir Festival” จากคณะนักร้องประสานเสียงเยาวชนไทย หรือ Thai Youth Choir (TYC) พร้อมให้โอวาทแก่คณะนักร้องประสานเสียงเยาวชนไทย โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายโกวิท ผกามาศ อธิบดีกรมส่งเสริมวัฒนธรรม ผู้บริหาร ข้าราชการ และเจ้าหน้าที่เข้าร่วม ณ ตึกสันติไมตรี ทําเนียบรัฐบาล
ในการนี้ คณะนักร้องประสานเสียงเยาวชนไทย หรือ Thai Youth Choir (TYC) ได้มอบรางวัลจากการแข่งขันการขับร้องประสานเสียงนานาชาติ ครั้งที่ 12 “Bali International Choir Festival” ประกอบด้วย ถ้วยรางวัล 1 ถ้วย เหรียญทอง 3 เหรียญ เหรียญเงิน 1 เหรียญ แก่นายกรัฐมนตรี และได้แสดงการขับร้องบทเพลงที่ใช้ในการแข่งขัน จํานวน 2 บทเพลง ได้แก่ เพลง Under the Sea ใช้แข่งขันประเภท Pop & Jazz และเพลงออเจ้า ให้แขกผู้มีเกียรติทุกท่านได้รับฟังพลเอก ประยุทธ์ จันทร์โอชา นายกรัฐมนตรี กล่าวให้โอวาทและแสดงความชื่นชมยินดีและให้กําลังใจแก่ คณะนักร้องประสานเสียงเยาวชนไทย ที่ช่วยสร้างชื่อเสียงให้กับประเทศ นับเป็นเรื่องน่ายินดีและภาคภูมิใจยิ่ง ขอขอบคุณในนามของคนไทยและนายกรัฐมนตรี ขอให้ทุกคนสมหวังในด้านการเรียน การงาน และชีวิตครอบครัว
สืบเนื่องจากกระทรวงวัฒนธรรม (วธ.) โดย กรมส่งเสริมวัฒนธรรม (สวธ.) ได้ส่งคณะนักร้องประสานเสียงเยาวชนไทย ร่วมแข่งขันขับร้องประสานเสียงนานาชาติ ระหว่างวันที่ 25-29 กรกฎาคม 2566 ณ เมืองบาหลี ประเทศอินโดนีเซีย จัดโดย Bandung Choral Society ซึ่งเป็นองค์กรหลักของอินโดนีเซียที่ จัดกิจกรรมการขับร้องประสานเสียงระดับนานาชาติ ครั้งนี้จัดเป็นครั้งที่ 12 ปีนี้มีวงประสานเสียงเข้าร่วมประมาณ 90 วง จาก 14 ประเทศ อาทิ อินโดนีเซีย ฟิลิปปินส์ มาเลเซีย จีน และสหรัฐอเมริกา โดย คณะ TYC ลงแข่งในสองประเภท คือ Pop & Jazz และ Mixed Youth และสร้างประวัติศาสตร์ คว้ารางวัลมาได้ถึง 3 เหรียญทอง และ 1 เหรียญเงิน ดังนี้ 2 เหรียญทอง จากรอบ Competition ได้แก่ Gold Medal และ Winner of Category ในประเภท Pop & Jazz และ Gold Medal ประเภท Mixed Youth และ 1 เหรียญทอง จากรอบ Championship คือ Gold Medal ประเภท Pop & Jazz และ 1 เหรียญเงิน ประเภท Mixed Youth เรียกว่าคุ้มค่ากับความทุ่มเทที่ทุกคนตั้งใจซ้อมกันอย่างเต็มที่ และได้แสดงศักยภาพในการขับร้องประสานเสียงประจักษ์แก่สายตานานาอารยประเทศในเวทีระดับนานาชาติ
รัฐบาลไทย-ข่าวทำเนียบรัฐบาล-ดีอีเอส เปิดประชุมความคืบหน้า oneweb คลื่น 700 MHZ โครงการ 5G และ 26 GHz
วันพุธที่ 9 สิงหาคม 2566
ดีอีเอส เปิดประชุมความคืบหน้า oneweb คลื่น 700 MHZ โครงการ 5G และ 26 GHz
ดีอีเอส เปิดประชุมความคืบหน้า oneweb คลื่น 700 MHZ โครงการ 5G และ 26 GHz
(9 ส.ค. 66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมติดตามความคืบหน้า เรื่อง oneweb คลื่น 700 MHZ โครงการ 5G และ 26GHz เพื่อมุ่งเน้นสนับสนุนการพัฒนาอุตสาหกรรมดิจิทัล พร้อมเดินหน้าขับเคลื่อนประเทศไปสู่ไทยแลนด์ 4.0 โดยมีหน่วยงานที่เกี่ยวข้องร่วมประชุม ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม
________________________
รัฐบาลไทย-ข่าวทำเนียบรัฐบาล-รมว.สุชาติ ร่วมคณะ นายก ลงพื้นที่ระยอง ติดตามความคืบหน้ายกระดับกำลังแรงงานป้อนอีอีซี
วันพุธที่ 9 สิงหาคม 2566
09/08/2566
รมว.สุชาติ ร่วมคณะ นายก ลงพื้นที่ระยอง ติดตามความคืบหน้ายกระดับกําลังแรงงานป้อนอีอีซี
รมว.สุชาติ ร่วมคณะ นายก ลงพื้นที่ระยอง ติดตามความคืบหน้ายกระดับกําลังแรงงานป้อนอีอีซี
วันที่9สิงหาคม2566นายสุชาติชมกลิ่นรัฐมนตรีว่าการกระทรวงแรงงานร่วมคณะของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่จังหวัดระยองเพื่อติดตามความคืบหน้าเขตพัฒนาพิเศษภาคตะวันออก(อีอีซี)โดยมีนายไตรภพวงศ์ไตรรัตน์ผู้ว่าราชการจังหวัดระยองผู้บริหารระดับสูงกระทรวงแรงงานหัวหน้าส่วนราชการหน่วยงานในสังกัดกระทรวงแรงงานจังหวัดระยองหน่วยงานที่เกี่ยวข้องและชาวบ้านในพื้นที่ร่วมต้อนรับณสํานักงานใหญ่เขตนวัตกรรมระเบียงเศรษฐกิจพิเศษภาคตะวันออก(EEC)อ.วังจันทร์จ.ระยอง
นายสุชาติกล่าวว่ารัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและพล.อ.ประวิตรวงษ์สุวรรณรองนายกรัฐมนตรีซึ่งกํากับดูแลกระทรวงแรงงานได้มีนโยบายสําคัญในการพัฒนาเขตเศรษฐกิจพิเศษภาคตะวันออกหรืออีอีซีมาอย่างต่อเนื่องและจากสถานการณ์การแพร่ระบาดของโควิด-19ที่คลี่คลายลงในปัจจุบันทําให้ภาคธุรกิจการท่องเที่ยวของไทยเริ่มฟื้นตัวโดยเฉพาะที่จังหวัดระยองถือเป็นหนึ่งในจังหวัดเขตระเบียงเศรษฐกิจภาคตะวันออกหรืออีอีซีซึ่งในส่วนของกระทรวงแรงงานได้มีมาตรการให้ความช่วยเหลือผู้ได้รับผลกระทบจากโควิดในพื้นที่อีอีซีผ่านโครงการต่างๆเช่นม.33เรารักกันโครงการเยียวยานายจ้างและผู้ประกันตนที่ได้รับผลกระทบจากมาตรการของรัฐในพื้นที่29จังหวัดโครงการเยียวยาฯสถานบันเทิงเอสเอ็มอีฉีดวัคซีนและโครงการแฟคทอรี่แซนด์บ็อกซ์รวมเม็ดเงินช่วยเหลือกว่า19,789ล้านบาท
นายสุชาติกล่าวต่อว่าสําหรับการผลิตกําลังคนเพื่อป้อนเข้าสู่อุตสาหกรรมใหม่ในพื้นที่อีอีซีนั้นกระทรวงแรงงานได้จ้างงานกว่า1แสนตําแหน่งนอกจากนี้กรมพัฒนาฝีมือแรงงานยังมีศูนย์ฝึกอบรมเฉพาะทางMARAเพื่อฝึกกําลังคนในสาขาเทคโนโลยีการผลิตอัจฉริยะและหุ่นยนต์จ.ชลบุรีรวมทั้งมีหลักสูตรฝึกอบรมรองรับอุตสาหกรรมเป้าหมาย(S- curves)จํานวน3,247หลักสูตรเพื่อผลิตกําลังคนให้สอดคล้องกับการพัฒนาโครงสร้างพื้นฐานที่สําคัญของประเทศอาทิรถไฟฟ้าความเร็วสูงรถไฟความเร็วสูงเชื่อม3สนามบินท่าเรือแหลมฉบังระยะที่3โครงการPPPร่วมทุนจากรัฐบาลและเอกชนเป็นต้นทั้งนี้เพื่อสนับสนุนให้เกิดการจ้างงานส่งเสริมการประกอบอาชีพให้แก่ประชาชนในพื้นที่มีทักษะฝีมือมีงานทํามีอาชีพและรายได้ที่มั่นคงเป็นการขับเคลื่อนเศรษฐกิจประเทศหลุดจากกับดักรายได้ปานกลางอีกด้วย
สําหรับสถานการณ์ด้านแรงงานปัจจุบันในพื้นที่อีอีซีจังหวัดระยองมีผู้ประกันตนทั้งสิ้น656,813คนสถานประกอบการ9,248แห่งจังหวัดชลบุรีมีผู้ประกันตนทั้งสิ้น1,205,778คนสถานประกอบการ21,778แห่งและจังหวัดฉะเชิงเทรามีผู้ประกันตนทั้งสิ้น417,040คนสถานประกอบการ5,050แห่ง
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-รฟท. ชี้แจงบันไดเลื่อน ลิฟต์ สถานีในโครงการระบบรถไฟชานเมืองสายสีแดง อยู่ระหว่างการจัดหาผู้รับจ้างดำเนินการซ่อมแซม ปรับปรุง สามารถเปิดใช้งานได้เดือนกันยายนนี้
วันพุธที่ 9 สิงหาคม 2566
รฟท. ชี้แจงบันไดเลื่อน ลิฟต์ สถานีในโครงการระบบรถไฟชานเมืองสายสีแดง อยู่ระหว่างการจัดหาผู้รับจ้างดําเนินการซ่อมแซม ปรับปรุง สามารถเปิดใช้งานได้เดือนกันยายนนี้
ตามที่สื่อสังคมออนไลน์เผยแพร่ภาพข้อความ บันไดเลื่อน ลิฟต์ ทางเดินเลื่อนที่เชื่อมต่อไปสนามบินของสถานีดอนเมืองในโครงการระบบรถไฟชานเมืองสายสีแดง ได้ปิดป้ายประกาศปรับปรุงชั่วคราวตั้งแต่เดือนมิถุนายนที่ผ่านมา
นายเอกรัช ศรีอาระยันพงษ์ หัวหน้าสํานักงานผู้ว่าการ การรถไฟแห่งประเทศไทย (รฟท.) กระทรวงคมนาคม ชี้แจงว่ารฟท. ได้รับรายงานจากบริษัท รถไฟฟ้า ร.ฟ.ท. จํากัด (รฟฟท.) ผู้บริหารจัดการเดินรถโครงการรถไฟชานเมืองสายสีแดง เกี่ยวกับปัญหาระบบการทํางานของบันไดเลื่อน ทางเดินเลื่อน และลิฟต์ที่สถานีรังสิต หลักหก ดอนเมือง หลักสี่ และทุ่งสองห้องในโครงการรถไฟชานเมืองสายสีแดงชํารุด ดังนั้น เพื่อเป็นการป้องกันการเกิดอุบัติเหตุ และความปลอดภัยของผู้โดยสาร จึงมีความจําเป็นต้องปิดระบบบันไดเลื่อน ลิฟต์ ทางเดินเลื่อนเป็นการชั่วคราวไปก่อนตั้งแต่เดือนมิถุนายน 2566 ที่ผ่านมา เพื่อทําการตรวจสอบในด้านความปลอดภัยทั้งหมด
ปัจจุบัน เจ้าหน้าที่ที่เกี่ยวข้องได้ตรวจสอบ และรวบรวมข้อมูลเสนอผู้รับผิดชอบแล้ว โดยปัจจุบันอยู่ระหว่างขั้นตอนการจัดหาเอกชนเพื่อเข้าดําเนินการซ่อมแซมอยู่ ซึ่งจะต้องใช้เวลาดําเนินการเพื่อให้เป็นไปตามระเบียบการจัดซื้อจัดจ้างและการบริหารพัสดุภาครัฐฯ โดยจะดําเนินการแก้ไขพร้อมกับทดสอบการใช้งานของบันไดเลื่อนใหม่ และเปิดให้บริการได้ตามปกติภายในเดือนกันยายน 2566 ซึ่งการรถไฟฯ ต้องขออภัยผู้โดยสารที่ไม่ได้รับความสะดวกมา ณ โอกาสนี้
ทั้งนี้ ขอยืนยันว่า รฟท. มีความมุ่งมั่นอย่างเต็มที่ในการพัฒนาการให้บริการที่ดี เพื่อให้ผู้โดยสารทุกคนสามารถใช้บริการได้สะดวกปลอดภัย ทั้งที่จอดรถสําหรับผู้พิการ ทางลาด ลิฟต์ ห้องน้ําคนพิการ ป้ายบอกทาง จุดยึดและจุดจอดรถวีลแชร์ โดยยึดหลักให้มีสิ่งอํานวยความสะดวกอย่างครบครัน พร้อมกับคํานึงถึงประโยชน์การให้บริการแก่ผู้โดยสารทุกคนอย่างเท่าเทียม ไม่ว่าจะเป็นประชาชนทั่วไป ผู้พิการ เด็ก สตรีมีครรภ์ คนชรา รวมถึงผู้โดยสารที่มีสัมภาระจํานวนมาก ให้เกิดความพึงพอใจสูงสุดในการใช้บริการเป็นสําคัญ
รัฐบาลไทย-ข่าวทำเนียบรัฐบาล-ผู้ตรวจทาวันฯ และคณะลงพื้นที่ตรวจเยี่ยมสถานประกอบการต้นแบบโรงงานสีเขียว “Eco- greenest friendly factory” จังหวัดกำแพงเพชร
วันพุธที่ 9 สิงหาคม 2566
09/08/2566
ผู้ตรวจทาวันฯ และคณะลงพื้นที่ตรวจเยี่ยมสถานประกอบการต้นแบบโรงงานสีเขียว “Eco- greenest friendly factory” จังหวัดกําแพงเพชร
ผู้ตรวจทาวันฯ และคณะลงพื้นที่ตรวจเยี่ยมสถานประกอบการต้นแบบโรงงานสีเขียว “Eco- greenest friendly factory” จังหวัดกําแพงเพชร
วันอังคารที่ 8 สิงหาคม 2566 เวลา 9.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม
พร้อมคณะเจ้าหน้าที่สํานักงานอุตสาหกรรมจังหวัดกําแพงเพชร เข้าตรวจเยี่ยมบริษัทอายิโนะโมะโต๊ะ (ประเทศไทย) จํากัด (โรงงานกําแพงเพชร ) ซึ่งเป็นโรงงานผลิต ผงชูรส อายิโนะโมะโต๊ะ® และวัตถุปรุงแต่งรสอาหารไรโบนิวคลีโอไทด์ อายิไทด์ ไอพลัสจี® ในการนําร่องต้นแบบโรงงานสีเขียว “Eco- greenest friendly factory” ของกลุ่มบริษัทในประเทศไทย มุ่งมั่นในการทุ่มเทเพื่อลดผลกระทบด้านสิ่งแวดล้อมให้ได้ 50% พร้อมมุ่งสู่ “ความเป็นกลางทางคาร์บอน (Carbon Neutrality)” และ เป้าหมาย Net Zero ภายในปี 2593 ทั้งนี้ ผู้ตรวจราชการฯ ได้ชื่นชมการประกอบกิจการที่คํานึงถึงการประกอบธุรกิจที่มีความรับผิดชอบต่อสังคม สิ่งแวดล้อม ตั้งแต่การจัดหาวัตถุดิบ การลดของเสีย การผลิตผลิตภัณฑ์และบริการ ตลอดจนการพัฒนาเทคโนโลยีที่เป็นมิตรกับสิ่งแวดล้อม ลดการปลดปล่อยก๊าซเรือนกระจก ใช้พลังงานทดแทนหรือพลังงานหมุนเวียน การจัดการของเสีย และการใช้น้ําให้เกิดประสิทธิภาพสูงสุด ตามเป้าหมายการพัฒนาอุตสาหกรรมสู่ความสมดุลและยั่งยืนในอนาคตต่อไป
รัฐบาลไทย-ข่าวทำเนียบรัฐบาล-สป.สธ. โชว์ 5 ผลงานเด่น รับการตรวจประเมินรางวัลเกียรติยศเลิศรัฐ ปี 2566
วันพุธที่ 9 สิงหาคม 2566
สป.สธ. โชว์ 5 ผลงานเด่น รับการตรวจประเมินรางวัลเกียรติยศเลิศรัฐ ปี 2566
ปลัดกระทรวงสาธารณสุข เผย สํานักงานปลัดกระทรวงสาธารณสุข นําเสนอ 5 ผลงานเด่น“หมอพร้อม - Health Data Center-ระบบบริการสุขภาพปฐมภูมิ- Sky Doctor - องค์กรคุณธรรมต้นแบบ ” ในการตรวจประเมินเพื่อเข้าชิงรางวัลเกียรติยศเลิศรัฐ ประจําปี 2566
นพ.โอภาส การย์กวินพงศ์ ปลัดกระทรวงสาธารณสุข เปิดเผยว่า สํานักงานปลัดกระทรวงสาธารณสุข เป็น 1 ใน 3 ของหน่วยงานที่ผ่านเกณฑ์ด้านคุณสมบัติให้ได้รับการเสนอชื่อเข้ารับรางวัลเกียรติยศเลิศรัฐ ประจําปี 2566 ซึ่งเป็นรางวัลที่สํานักงาน ก.พ.ร. มอบให้กับหน่วยงานที่มีความโดดเด่น เป็นองค์การต้นแบบสร้างคุณค่าต่อสังคมและประเทศ สร้างสรรค์ผลงานจนมีความสําเร็จอย่างยั่งยืน โดยได้นําเสนอ 5 ผลงานเด่นต่อคณะกรรมการตรวจประเมินฯ เมื่อวันที่ 8 สิงหาคมที่ผ่านมา พร้อมตอบข้อซักถามในประเด็นต่างๆ เพื่อเป็นข้อมูลสําคัญในการสนอคณะกรรมการพิจารณาตัดสินรางวัลต่อไป
สําหรับ 5 ผลงานเด่น ประกอบด้วย 1) “หมอพร้อม” แอปพลิเคชันสุขภาพเพื่อคนไทย เชื่อมโยงข้อมูลสุขภาพของประชาชนจากหน่วยบริการสุขภาพทุกระดับ ภายใต้ระบบการรักษาความปลอดภัยของข้อมูลตามกฎหมาย ช่วยลดความแออัด ลดระยะเวลารอคอยของประชาชน 2) “Health Data Center : HDC” ระบบคลังข้อมูลด้านการแพทย์และสุขภาพที่หน่วยงาน/โรงพยาบาล สามารถนําข้อมูลไปใช้ในการพัฒนานวัตกรรม การบริการ และการวินิจฉัยโรค/เวชศาสตร์ได้อย่างแม่นยํา 3) “ระบบบริการสุขภาพปฐมภูมิ” ดูแลประชาชนเชิงรุก เน้นการส่งเสริมป้องกัน สร้างความรอบรู้ด้านสุขภาพ บูรณาการนโยบาย 3 หมอ ดูแลประชาชนแล้วกว่า 35 ล้านคน
4) “การลําเลียงผู้ป่วยฉุกเฉินทางอากาศ Sky Doctor” ช่วยชีวิตผู้ป่วยวิกฤตฉุกเฉินในพื้นที่ทุรกันดาร ให้ได้รับการส่งต่อโรงพยาบาลได้ทันเวลา ลดอาการรุนแรงและเสียชีวิต ซึ่งในช่วง 5 ปี ได้ออกปฏิบัติการเพิ่มขึ้นกว่า 7 เท่า ขยายพื้นที่ปฏิบัติการ เป็น 15 โรงพยาบาล และ 14 หมู่บ้าน ครอบคลุมกลุ่มโรคและกลุ่มวัยของผู้ป่วยมากขึ้น และอยู่ระหว่างรออนุมัติ Sky Doctor รพ.เชียงรายประชานุเคราะห์ เพื่อขยายพื้นที่บริการให้ครอบคลุมเขตล้านนา 2,3 และ 5) “องค์กรคุณธรรมต้นแบบ” ซึ่งมีการขับเคลื่อนในทุกหน่วยงานมาอย่างต่อเนื่อง จนได้รับรางวัลการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) ระดับ AA ถึง 4 ปีซ้อน
ทั้งนี้ กระทรวงสาธารณสุขได้น้อมนําพระราชปณิธานของ สมเด็จพระมหิตลาธิเบศร อดุลยเดชวิกรม พระบรมราชชนก “พระบิดาแห่งการแพทย์แผนปัจจุบันและการสาธารณสุขของไทย” ที่ว่า ขอให้ถือผลประโยชน์ส่วนตัวเป็นที่สอง ประโยชน์ของเพื่อนมนุษย์เป็นกิจที่หนึ่ง มาเป็นหลักยึดในการดําเนินงานให้ประสบความสําเร็จและส่งผลดีต่อประชาชนและประเทศชาติ สอดคล้องตามแนวทางของ ก.พ.ร.
************************************************ 9 สิงหาคม 2566
รัฐบาลไทย-ข่าวทำเนียบรัฐบาล-ผู้ตรวจฯ วีระกิตติ์ ลงพื้นที่บุรีรัมย์ ตรวจติดตามโครงการ "เหมืองแร่ดี คู่ชุมชน" พร้อมรับฟังข้อเสนอและปัญหาอุปสรรคในการประกอบกิจการ และแนะสถานประกอบการดำเนินกิจการสอดคล้องกับนโยบาย
วันพุธที่ 9 สิงหาคม 2566
09/08/2566
ผู้ตรวจฯ วีระกิตติ์ ลงพื้นที่บุรีรัมย์ ตรวจติดตามโครงการ "เหมืองแร่ดี คู่ชุมชน" พร้อมรับฟังข้อเสนอและปัญหาอุปสรรคในการประกอบกิจการ และแนะสถานประกอบการดําเนินกิจการสอดคล้องกับนโยบาย
ผู้ตรวจฯ วีระกิตติ์ ลงพื้นที่บุรีรัมย์ ตรวจติดตามโครงการ "เหมืองแร่ดี คู่ชุมชน" พร้อมรับฟังข้อเสนอและปัญหาอุปสรรคในการประกอบกิจการ และแนะสถานประกอบการดําเนินกิจการสอดคล้องกับนโยบาย MIND 4 มิติ เพื่อให้ชุมชนในพื้นที่รอบสถานประกอบการมีชีวิตความเป็นอยู่
ผู้ตรวจฯ วีระกิตติ์ ลงพื้นที่บุรีรัมย์ ตรวจติดตามโครงการ "เหมืองแร่ดี คู่ชุมชน" พร้อมรับฟังข้อเสนอและปัญหาอุปสรรคในการประกอบกิจการ และแนะสถานประกอบการดําเนินกิจการสอดคล้องกับนโยบาย MIND 4 มิติ เพื่อให้ชุมชนในพื้นที่รอบสถานประกอบการมีชีวิตความเป็นอยู่ที่ดีขึ้น
วันที่ 8 สิงหาคม 2566 เวลา 13.00 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ได้ลงพื้นที่ตรวจเยี่ยม บริษัท หินเพชร จํากัด ตําบลสวายจิก อําเภอเมืองบุรีรัมย์ จังหวัดบุรีรัมย์ เพื่อตรวจติดตามผลการดําเนินโครงการเพิ่มประสิทธิภาพการกํากับ ดูแลและส่งเสริมการประกอบการเหมืองแร่ ตามแนวอุตสาหกรรมวิถีใหม่ "เหมืองแร่ดี คู่ชุมชน" พร้อมรับฟังข้อเสนอและปัญหาอุปสรรคในการประกอบกิจการ ทั้งนี้ ผู้ตรวจฯ ได้แนะนําสถานประกอบการให้ดําเนินกิจการสอดคล้องกับนโยบายกระทรวงอุตสาหกรรม MIND 4 มิติ เพื่อให้ชุมชนในพื้นที่รอบสถานประกอบการมีชีวิตความเป็นอยู่ที่ดีขึ้นต่อไป
เวลา 15.00 น. ผู้ตรวจฯ วีระกิตติ์ และคณะลงพื้นที่ตรวจเยี่ยมการดําเนินงานโครงการแปรรูปสินค้าเกษตรอุตสาหกรรม 1 จังหวัด 1 ชุมชน (OPOAI-C) ณ กลุ่มวิสาหกิจชุมชนบ้านโนนสําราญ ตําบลถลุงเหล็ก อําเภอเมืองบุรีรัมย์ จังหวัดบุรีรัมย์ โดยมีการพัฒนารูปแบบของเสื้อผ้าไหมให้มีรูปแบบที่ทันสมัยมากขึ้น รวมทั้งสร้างช่องทางการตลาดให้ลูกค้าสามารถติดต่อกลับกลุ่มฯ ได้โดยตรง
เวลา 16.30 น. ผู้ตรวจฯวีระกิตติ์ ได้ตรวจราชการกรณีปกติ ประจําปีงบประมาณ พ.ศ. 2566 รอบที่ 2 ณ ห้องประชุมสํานักงานอุตสาหกรรมจังหวัดบุรีรัมย์ โดยมีนายประสงค์ ผลส่ง อุตสาหกรรมจังหวัดบุรีรัมย์ และเจ้าหน้าที่ เข้าร่วมและรายงานผลการดําเนินโครงการฯ ทั้งนี้ ผู้ตรวจฯ ได้ขอบคุณและให้กําลังใจเจ้าหน้าที่ทุกท่านในการปฏิบัติงาน และได้มอบนโยบายและข้อเสนอแนะ อาทิ การแจ้งข้อมูลการประกอบกิจการโรงงานรายเดือน ตามกฎหมาย ตามแบบ iSingleForm และระบบ i.Industry ทุกโรงงาน เร่งรัดการเบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม. เร่งรัดการส่งเสริมโรงงานให้ได้การรับรองอุตสาหกรรมสีเขียวที่ให้ไปตามเป้าหมายที่ 80% การติดตามโรงงานที่มีการร้องเรียนและฟ้องร้อง การดําเนินงานตามนโยบาย MIND ของกระทรวงอุตสาหกรรม การดําเนินงานเกี่ยวกับโครงการต่างๆ ที่ได้รับงบประมาณให้เป็นไปตามเป้าหมายที่กําหนดไว้ และเน้นย้ําให้เจ้าหน้าที่ดําเนินงานตามนโยบาย MIND ของกระทรวงอุตสาหกรรม ทั้ง 4 มิติ ให้มีประสิทธิภาพและเกิดผลสัมฤทธิ์ให้เห็นเป็นรูปธรรม ตามแนวคิด"ใช้ หัว และ ใจ ปั้นอุตสาหกรรมคู่ชุมชน" ต่อไป
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ ลงพื้นที่สุรินทร์ ตรวจเยี่ยมโรงงานไฟฟ้าชีวมวลที่รับซื้อวัสดุเหลือใช้จากการเกษตรมาใช้เป็นวัตถุดิบในการผลิตพลังงานไฟฟ้า
วันพุธที่ 9 สิงหาคม 2566
09/08/2566
ผู้ตรวจวีระกิตติ์ฯ ลงพื้นที่สุรินทร์ ตรวจเยี่ยมโรงงานไฟฟ้าชีวมวลที่รับซื้อวัสดุเหลือใช้จากการเกษตรมาใช้เป็นวัตถุดิบในการผลิตพลังงานไฟฟ้า
ผู้ตรวจวีระกิตติ์ฯ ลงพื้นที่สุรินทร์ ตรวจเยี่ยมโรงงานไฟฟ้าชีวมวลที่รับซื้อวัสดุเหลือใช้จากการเกษตรมาใช้เป็นวัตถุดิบในการผลิตพลังงานไฟฟ้า
วันที่ 7 สิงหาคม 2566 เวลา 13.00 น. นายวีระกิตติ์ รันทกิจธรวิชญ์ ผู้ตรวจราชการกระทรวงอุตสาหกรรม ลงพื้นที่จ.สุรินทร์ ตรวจเยี่ยม การดําเนินงานของบริษัท แอ๊ดวานซ์ อะโกร เพาเวอร์ แพลนท์ จํากัด ต.ตานี อ.ปราสาท จ.ซึ่งเป็นโรงงานไฟฟ้าชีวมวลที่รับซื้อวัสดุเหลือใช้จากการเกษตรมาใช้เป็นวัตถุดิบในการผลิตพลังงานไฟฟ้า อาทิเช่น ฟางข้าว ใบอ้อย เศษไม้ เปลือกไม้ เหง้ามัน กระบวนการผลิตดังกล่าวเป็นการช่วยกําจัดของเสียและเป็นการทดแทนการใช้พลังงานจากถ่านหินหรือน้ํามันซึ่งเป็นทรัพยากรที่ใช้แล้วหมดไป และยังเป็นการลดการเผาในที่โล่งของเกษตรกรที่ก่อให้เกิด PM2.5 ทั้งนี้โรงงานฯได้ออกแบบระบบนําลมร้อนก่อนทิ้งออกทางปล่องวนกลับเข้ามาอบแห้งเชื้อเพลิงก่อนเผาไหม้ ทําให้การเผาไหม้มีประสิทธิภาพมากขึ้น ประหยัดเชื้อเชื้อเพลิง และลดปริมาณลมร้อนที่ปล่อยสู่บรรยากาศด้วย
นอกจากนี้ในเวลา เวลา 15.00 น. ผู้ตรวจวีระกิตติ์ฯ ได้ลงพื้นที่ บริษัท น้ําตาลสุรินทร์ จํากัด ตําบลปรือ อําเภอปราสาท จังหวัดสุรินทร์ บริษัทฯ ดําเนินธุรกิจผลิต และจําหน่ายน้ําตาลทราย ด้วยกําลังการผลิต 16,000 ตันอ้อย/วัน และได้ขยายกําลังการผลิตเป็น 36,000 ตัน/วัน ได้รับรางวัลและมาตรฐานต่างๆ ได้แก่ ISO 9001, GMP, HACCP, HALAL, KOSHER, BONSUCHO, PROTERRA, CSR-DIW และ CSR-DIW Continuous ทั้งนี้ บริษัทฯ มีการส่งเสริมและกระจายรายได้สู่ชุมชนผ่านโครงการต่างๆ อาทิเช่น โครงการส่งเสริมและพัฒนาชุมชน ไผ่กิมซุง โครงการซื้อข้าวช่วยชุมชนรอบโรงงาน เพื่อเป็นของฝากและเป็นสวัสดิการอาหารกลางวันในโรงงาน โครงการส่งเสริมและพัฒนาอาชีพทําขนมดอกจอก รวมทั้งสนับสนุนให้ชุมชนคนด้อยโอกาส ในการผลิตถุงผ้ารักษ์โลก และรับซื้อไว้ใช้ในโรงงาน
และในเวลา 16.30 น. ผู้ตรวจวีระกิตติ์ฯ ได้ตรวจราชการกรณีปกติ ประจําปีงบประมาณ พ.ศ. 2566 รอบที่ 2 ณ ห้องประชุมสํานักงานอุตสหกรรมจังหวัดสุรินทร์ โดยมี นางอิฐสราชัย ลําพา อุตสาหกรรมจังหวัดสุรินทร์ และเจ้าหน้าที่ เข้าร่วมและรายงานผลการดําเนินโครงการฯ ทั้งนี้ ผู้ตรวจวีระกิตติ์ฯ ได้ขอบคุณและให้กําลังใจเจ้าหน้าที่ทุกท่านในการปฏิบัติงาน และได้มอบนโยบายและข้อเสนอแนะ อาทิ การแจ้งข้อมูลการประกอบกิจการโรงงานรายเดือน ตามกฎหมาย ตามแบบ iSingleForm และระบบ i.industry ทุกโรงงาน เร่งรัดการเบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม. ชื่นชมการส่งเสริมโรงงานให้ได้การรับรองอุตสาหกรรมสีเขียวที่เป็นไปตามเป้าหมายที่ 80% การติดตามโรงงานที่มีการร้องเรียนและฟ้องร้อง การดําเนินงานตามนโยบาย MIND ของกระทรวงอุตสาหกรรม การดําเนินงานเกี่ยวกับโครงการต่างๆ ที่ได้รับงบประมาณให้เป็นไปตามเป้าหมายที่กําหนดไว้ และเน้นย้ําให้เจ้าหน้าที่ ดําเนินงานตามนโยบาย MIND ของ ปลัดกระทรวงอุตสาหกรรม ทั้ง 4 มิติ ให้มีประสิทธิภาพและเกิดผลสัมฤทธิ์ให้เห็นเป็นรูปธรรม ตามแนวคิด"ใช้ หัว และ ใจ ปั้นอุตสาหกรรมคู่ชุมชน" ต่อไป
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรม ลงพื้นที่ตรวจเยี่ยมชุมชนคุณธรรมฯ วัดบางใบไม้ ตำบลบางใบไม้ จังหวัดสุราษฎร์ธานี
วันพุธที่ 9 สิงหาคม 2566
ปลัดกระทรวงวัฒนธรรม ลงพื้นที่ตรวจเยี่ยมชุมชนคุณธรรมฯ วัดบางใบไม้ ตําบลบางใบไม้ จังหวัดสุราษฎร์ธานี
ปลัดกระทรวงวัฒนธรรม ลงพื้นที่ตรวจเยี่ยมชุมชนคุณธรรมฯ วัดบางใบไม้ ตําบลบางใบไม้ จังหวัดสุราษฎร์ธานี
ปลัดกระทรวงวัฒนธรรม ลงพื้นที่ตรวจเยี่ยมชุมชนคุณธรรมฯ วัดบางใบไม้ ตําบลบางใบไม้ จังหวัดสุราษฎร์ธานี
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม ลงพื้นที่ตรวจเยี่ยมชุมชนคุณธรรมฯ วัดบางใบไม้ ตําบลบางใบไม้ จังหวัดสุราษฎร์ธานี โดยมี นางโชติกา อัครกิจโสภากุล รองปลัดกระทรวงวัฒนธรรม ผู้บริหารกระทรวงวัฒนธรรม วัฒนธรรมจังหวัดภาคใต้ สื่อมวลชน และเจ้าหน้าที่ที่เกี่ยวข้อง เข้าร่วม ณ ชุมชนคุณธรรมฯ วัดบางใบไม้ ตําบลบางใบไม้ อําเภอเมืองสุราษฎร์ธานี จังหวัดสุราษฎร์ธานี
ในโอกาสนี้ ปลัดกระทรวงวัฒนธรรม พร้อมคณะ ได้รับฟังการบรรยายผลิตภัณฑ์จากน้ํามันมะพร้าวสกัดเย็น จากนายศุภชาติ ศรีเทพ ผู้ดูแลสวนลุงสงค์ รุ่น 2 และการบรรยายความคืบหน้าของชุมชนบางใบไม้ โดยนางสาวจรัญญา ศรีรักษ์ กํานันตําบลบางใบไม้
ทั้งนี้ ชุมชนคุณธรรมฯ วัดบางใบไม้ ตําบลบางใบไม้ อําเภอเมืองสุราษฎร์ธานี จังหวัดสุราษฎร์ธานี ได้รับคัดเลือกเป็น 1 ใน 10 สุดยอดชุมชนต้นแบบ “เที่ยวชุมชน ยลวิถี” ประจําปี 2564 ที่มีความโดดเด่นในเรื่องของความอุดมสมบูรณ์ทางธรรมชาติ มีความหลากหลายทางชีวภาพ พืชริมคลองที่มีมากและใช้ประโยชน์ได้หลากหลายคือ “ต้นจาก” ที่มีมากและขยายกอจึงเชื่อมต่อกลายเป็นอุโมงค์จากที่งดงามโดยเฉพาะเวลาน้ําขึ้นในตอนเช้ามีแสงอาทิตย์ส่องบนพื้นผิวน้ํา ชมวิถีชีวิตชุมชนดั้งเดิมคลองร้อยสายและตลาดน้ําที่ส่งเสริมให้คนในชุมชนนําเอาสินค้าทางวัฒนธรรมแต่ละพื้นที่มาขายสร้างรายได้ รวมทั้งมีแหล่งท่องเที่ยวทางศาสนา วัฒนธรรมและประวัติศาสตร์ อาทิ กราบสักการะหลวงพ่อข้าวสุข (สุก) ชมภาพจิตรกรรมฝาผนังในวัด บ้านโบราณอายุกว่า 200 ปี สร้างเมื่อปี พ.ศ. 2312 โดยขุนประจันศึกประชิด เป็นผู้ออกแบบและสร้างเองในสมัยกรุงศรีอยุธยา ความโดดเด่นของบ้านหลังนี้คือฝีมือเชิงช่างด้วยการเข้าสลักไม้ ไม่มีการตอกตะปูและเป็นอนุสรณ์สถานแห่งความสุขทุกข์ของชายชาติทหารและเรียนรู้การทําผลิตภัณฑ์จากน้ํามันมะพร้าวสกัดเย็น สวนลุงสงค์ เป็นต้น
รัฐบาลไทย-ข่าวทำเนียบรัฐบาล-นายกรัฐมนตรีห่วงใยสถานการณ์น้ำในหลายพื้นที่ ทุกหน่วยพร้อมรับมือ เน้นย้ำแจ้งเตือนประชาชนเฝ้าระวัง ช่วงวันที่ 10 - 15 สิงหาคมนี้
วันพุธที่ 9 สิงหาคม 2566
09/08/2566
นายกรัฐมนตรีห่วงใยสถานการณ์น้ําในหลายพื้นที่ ทุกหน่วยพร้อมรับมือ เน้นย้ําแจ้งเตือนประชาชนเฝ้าระวัง ช่วงวันที่ 10 - 15 สิงหาคมนี้
นายกรัฐมนตรีห่วงใยสถานการณ์น้ําในหลายพื้นที่ ทุกหน่วยพร้อมรับมือ เน้นย้ําแจ้งเตือนประชาชนเฝ้าระวัง ช่วงวันที่ 10 - 15 สิงหาคมนี้
วันที่ 9 สิงหาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี มีความห่วงใยต่อสถานการณ์น้ําในหลายพื้นที่ เน้นย้ําให้เจ้าหน้าที่และหน่วยงานที่เกี่ยวข้องเตรียมความพร้อมรับมือสถานการณ์น้ํา และแจ้งเตือนให้ประชาชนได้รับทราบอย่างทั่วถึง โดยเฉพาะในพื้นที่เสี่ยงที่อาจได้รับผลกระทบจากปริมาณน้ํา เพื่อลดการสูญเสียในชีวิตและทรัพย์สิน
นางสาวรัชดา กล่าวว่า กองอํานวยการน้ําแห่งชาติ (กอนช.) ได้ติดตามสถานการณ์น้ําแม่น้ําโขง พบว่ามีปริมาณฝนตกหนักสะสมในลุ่มน้ําโขงตอนล่าง และบริเวณแขวงบอลิคําไซ สาธารณรัฐประชาธิปไตยประชาชนลาว ทําให้ระดับน้ําแม่น้ําโขงเพิ่มสูงขึ้นต่อเนื่อง ประกอบกับอิทธิพลของหย่อมความกดอากาศต่ําปกคลุมบริเวณประเทศเวียดนามตอนบนและประเทศจีนตอนใต้ ทําให้ประเทศไทยโดยเฉพาะภาคเหนือและภาคตะวันออกเฉียงเหนือ ตอนบน มีฝนตกหนักถึงหนักมาก ส่งผลให้ระดับน้ําในพื้นที่แม่น้ําโขงตอนล่าง มีแนวโน้มเพิ่มขึ้นอย่างต่อเนื่องในช่วงวันที่ 10-15 สิงหาคม 2566 โดย กอนช. ได้คาดการณ์แนวโน้มสถานการณ์น้ํา ดังนี้
1. สถานีเชียงแสน จังหวัดเชียงราย ปัจจุบันมีระดับน้ํา 5.42 เมตร ต่ํากว่าระดับตลิ่ง 7.38 เมตร เพิ่มสูงขึ้นประมาณ 1.40 - 0.60 เมตร
2. สถานีเชียงคาน จังหวัดเลย ปัจจุบันมีระดับน้ํา 12.26 เมตร ต่ํากว่าระดับตลิ่ง 3.74 เมตร คาดการณ์ระดับน้ําจะเพิ่มขึ้น ประมาณ 2.0. - 2.50 เมตร
3. สถานีหนองคาย จังหวัดหนองคาย ปัจจุบันมีระดับน้ํา 8.35 เมตร ต่ํากว่าระดับตลิ่ง 5.05 เมตร คาดการณ์ระดับน้ําจะเพิ่มขึ้น 2.50 - 3.50 เมตร
4. สถานีนครพนม จังหวัดนครพนม ปัจจุบันมีระดับน้ํา 9.46 เมตร ต่ํากว่าระดับตลิ่ง 2.54 เมตรคาดการณ์ระดับน้ําจะเพิ่มขึ้น 2.5 - 3.5- เมตร และคาดการณ์ระดับน้ําจะมีแนวโน้มล้นตลิ่ง ในช่วงวันที่ 11 - 15 สิงหาคม 2566
5. สถานีมุกดาหาร จังหวัดมุกดาหาร ปัจจุบันมีระดับน้ํา 8.98 เมตร ต่ํากว่าระดับตลิ่ง 3.52 เมตร คาดการณ์ระดับน้ําจะเพิ่มขึ้น 2.00 - 2.50 เมตร
6. สถานีโขงเจียม จังหวัดอุบลราชธานี ปัจจุบันมีระดับน้ํา 10.60 เมตร ต่ํากว่าระดับตลิ่ง 3.50 เมตร คาดการณ์ระดับน้ําจะเพิ่มขึ้น 1.00 - 1.50 เมตร
“นายกรัฐมนตรีขอให้หน่วยงานที่เกี่ยวข้องในพื้นที่ 8 จังหวัดริมแม่น้ําโขง เตรียมความพร้อมรับมือสถานการณ์ดังกล่าว และกําชับจังหวัดเชียงราย เลย หนองคาย บึงกาฬ นครพนม มุกดาหาร อํานาจเจริญ และจังหวัดอุบลราชธานี เร่งประชาสัมพันธ์สถานการณ์น้ําในแม่น้ําโขง และแจ้งเตือนให้ประชาชนที่สัญจรและประกอบกิจกรรมในบริเวณแม่น้ําโขง รวมทั้งผู้ที่อาศัยในพื้นที่บริเวณดังกล่าว ติดตามสถานการณ์น้ําอย่างใกล้ชิด และเตรียมการเฝ้าระวังผลกระทบที่อาจเกิดขึ้นจากการเปลี่ยนแปลงของระดับน้ําในแม่น้ําโขง” นางสาวรัชดา ย้ํา
รัฐบาลไทย-ข่าวทำเนียบรัฐบาล-​รัฐบาลหนุนการวิจัยผลิตยาในประเทศลดการนำเข้า ดันพระราชกฤษฎีกากำหนดพื้นที่ทดลองเพาะปลูกและสกัดสารสำคัญจากฝิ่นและพืชเห็ดขี้ควาย เพื่อการผลิตมอร์ฟีนและยาต้านซึมเศร้า
วันพุธที่ 9 สิงหาคม 2566
09/08/2566
​รัฐบาลหนุนการวิจัยผลิตยาในประเทศลดการนําเข้า ดันพระราชกฤษฎีกากําหนดพื้นที่ทดลองเพาะปลูกและสกัดสารสําคัญจากฝิ่นและพืชเห็ดขี้ควาย เพื่อการผลิตมอร์ฟีนและยาต้านซึมเศร้า
​รัฐบาลหนุนการวิจัยผลิตยาในประเทศลดการนําเข้า ดันพระราชกฤษฎีกากําหนดพื้นที่ทดลองเพาะปลูกและสกัดสารสําคัญจากฝิ่นและพืชเห็ดขี้ควาย เพื่อการผลิตมอร์ฟีนและยาต้านซึมเศร้า
วันที่ 9 สิงหาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า รัฐบาลให้ความสําคัญต่อการสนับสนุนการวิจัยและพัฒนาในประเทศ เพื่อให้เกิดการผลิตสินค้า ตลอดจนยาและเวชภัณฑ์ทดแทนการนําเข้าจากต่างประเทศ โดยเมื่อวันที่ 8 ส.ค. 66 ที่ผ่านมาคณะรัฐมนตรี(ครม.) ได้อนุมัติร่างพระราชกฤษฎีกากําหนดพื้นที่ทดลองเพาะปลูกและสกัดสารสําคัญจากฝิ่น และกําหนดพื้นที่ทดลองปลูกและสกัดสารสําคัญจากพืชเห็ดขี้ควาย เพื่อประโยชน์ในการศึกษาวิจัย
สาระสําคัญของกฎหมายได้กําหนดพื้นที่ทดลองเพาะปลูกและสกัดสารสําคัญจากฝิ่นและเห็ดขี้ควาย ตลอดจนมาตรการควบคุมและตรวจสอบการเพาะปลูกและสารสําคัญจากพืชดังกล่าว โดยกําหนดพื้นที่ทดลองปลูกในวิทยาลัยป้องกันและปราบปรามยาเสพติดระหว่างประเทศ สํานักงาน ป.ป.ส. ตําบลเวียง อําเภอเชียงแสน จังหวัดเชียงราย ส่วนการทดลองสกัดมอร์ฟีนจากฝิ่นเพื่อประโยชน์ทางการแพทย์นั้นให้ดําเนินการในพื้นที่องค์การเภสัชกรรม 2 แห่ง ได้แก่ กรุงเทพมหานคร และปทุมธานี
ในร่างพระราชกฤษฎีกายังได้เพิ่มเติมพื้นที่ทดลองเพาะเห็ดขี้ควายเพื่อการศึกษาวิจัยให้ครอบคลุมทั้ง 4 ภูมิภาคในพื้นที่ของสถาบันการศึกษาที่มีความพร้อม เพื่อให้ประเทศไทยมีการศึกษาวิจัยการนําพืชฝิ่น หรือเห็ดขี้ควาย ไปใช้ประโยชน์ทางการแพทย์ที่เป็นยาเพื่อใช้ในการบําบัดรักษาผู้ป่วยมะเร็ง ยาต้านการซึมเศร้า หรือผู้ป่วยที่จําเป็นอื่น ภายใต้มาตรการควบคุม และลดการนําเข้ายาประเภทมอร์ฟีนจากต่างประเทศในอนาคต
น.ส.ไตรศุลี กล่าวว่า ปัจจุบันประเทศไทยยังต้องพึ่งพาการนําเข้ามอร์ฟีนจากต่างประเทศ เนื่องจากขาดองค์ความรู้จากการวิจัยในการนําพืชฝิ่นมาใช้ประโยชน์ทางการแพทย์ โดยในช่วงปี 61-63 ไทยมีการนําเข้ามอร์ฟีนมูลค่ารวม 400.4 ล้านบาท
ขณะเดียวกันยังขาดองค์ความรู้และผลการศึกษาวิจัยในการนําเห็ดขี้ควายมาใช้ประโยชน์ทางการแพทย์ เนื่องจากพืชเห็ดขี้ควายจัดเป็นยาเสพติดให้โทษและมีการควบคุมที่เข้มงวด ทําให้นักวิจัยไม่สามารถดําเนินการศึกษาวิจัยได้ ซึ่งการออกพระราชกฤษฎีกาฯ นี้ จะเปิดโอกาสให้มีการศึกษาและพัฒนาต่อยอดที่สําคัญสอดคล้องกับการศึกษาในต่างประเทศที่พบว่ามีสารเคมีสําคัญ 2 ชนิดที่อยู่ในเห็ดขี้ควาย คือ สารไซโลไซบิน(Psilocybin) และสารไซโลซีน (Psilocin) ที่มีข้อบ่งชี้และโอาสในการนํามาใช้ประโยชน์ทางการแพทย์เพื่อพัฒนายาต้านการซึมเศร้าได้
ทั้งนี้ หากการวิจัยและพัฒนาประสบความสําเร็จจะนําไปสู่การพัฒนายารักษาโรคได้เองในประเทศ ลดพึ่งพาการนําเข้า รองรับกับแนวโน้มความต้องการยาเพื่อรักษาผู้ป่วยที่มากขึ้นตามสถานการณ์ผู้ป่วยด้านสุขภาพจิตในไทย ที่ระหว่างปี 58-63 มีผู้ป่วยที่มีภาวะซึมเศร้าเข้ารับการรักษาถึง 1,758,861 คนและมีแนวโน้มเพิ่มขึ้นต่อเนื่องด้วย
รัฐบาลไทย-ข่าวทำเนียบรัฐบาล-ปลัด วธ. เปิดงานวันชนเผ่าพื้นเมืองแห่งประเทศไทย ปี 66 “พลังเยาวชนชนเผ่าพื้นเมือง ร่วมสร้างสรรค์สังคมสู่การเปลี่ยนแปลง” ส่งเสริมกลุ่มชาติพันธุ์ นำมรดกภูมิปัญญาท้องถิ่น พัฒนาเศรษฐกิจ
วันพุธที่ 9 สิงหาคม 2566
ปลัด วธ. เปิดงานวันชนเผ่าพื้นเมืองแห่งประเทศไทย ปี 66 “พลังเยาวชนชนเผ่าพื้นเมือง ร่วมสร้างสรรค์สังคมสู่การเปลี่ยนแปลง” ส่งเสริมกลุ่มชาติพันธุ์ นํามรดกภูมิปัญญาท้องถิ่น พัฒนาเศรษฐกิจ
ปลัด วธ. เปิดงานวันชนเผ่าพื้นเมืองแห่งประเทศไทย ปี 66 “พลังเยาวชนชนเผ่าพื้นเมือง ร่วมสร้างสรรค์สังคมสู่การเปลี่ยนแปลง” ส่งเสริมกลุ่มชาติพันธุ์ นํามรดกภูมิปัญญาท้องถิ่น พัฒนาเศรษฐกิจ สร้างรายได้ให้ชุมชนชาติพันธุ์อย่างยั่งยืน
ปลัด วธ. เปิดงานวันชนเผ่าพื้นเมืองแห่งประเทศไทย ปี 66 “พลังเยาวชนชนเผ่าพื้นเมือง ร่วมสร้างสรรค์สังคมสู่การเปลี่ยนแปลง” ส่งเสริมกลุ่มชาติพันธุ์ นํามรดกภูมิปัญญาท้องถิ่น พัฒนาเศรษฐกิจ สร้างรายได้ให้ชุมชนชาติพันธุ์อย่างยั่งยืน
วันที่ 9 สิงหาคม 2566 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดงานวันชนเผ่าพื้นเมืองแห่งประเทศไทย ประจําปี 2566 “พลังเยาวชนชนเผ่าพื้นเมือง ร่วมสร้างสรรค์สังคมสู่การเปลี่ยนแปลง” โดยมีนายโจนาธาน เดล คิงส์ เอกอัครราชทูตนิวซีแลนด์ประจําประเทศไทย นายเกรียงไกร ชีช่วง ประธานสภาชนเผ่าพื้นเมืองแห่งประเทศไทย ผู้แทนศูนย์มานุษยวิทยาสิรินธร (องค์การมหาชน) ผู้แทนสถานทูตสหรัฐอเมริกา นักวิชาการ วิทยากร กลุ่มชาติพันธุ์และชนเผ่าพื้นเมือง เครือข่ายเด็กและเยาวชนต้นกล้าชนเผ่าพื้นเมือง และสื่อมวลชน เข้าร่วม ณ ศูนย์มานุษยวิทยาสิรินธร ตลิ่งชัน กรุงเทพฯ
ในการนี้ ภายในงาน ประกอบด้วย กิจกรรมสานฝันและความหวังของเด็กและเยาวชนชนเผ่าพื้นเมือง ซึ่งเครือข่ายเด็กและเยาวชนต้นกล้าชนเผ่าพื้นเมือง ได้นําเสนอพื้นที่การปฏิบัติการที่ดีและยื่นข้อเสนอต่อปลัดกระทรวงวัฒนธรรม และมีกิจกรรมเสวนาสาธารณะ กิจกรรมนําเสนออัตลักษณ์และวิถีวัฒนธรรมชนเผ่าพื้นเมืองร่วมสมัย กิจกรรมรณรงค์ของเยาวชนชนเผ่าพื้นเมือง นวัตกรรมอาหารชนเผ่าพื้นเมือง การแสดงชุดแต่งกายชนเผ่าพื้นเมือง และการแสดงศิลปะดนตรีและวัฒนธรรมร่วมสมัย เป็นต้น
ทั้งนี้ กระทรวงวัฒนธรรมได้ตระหนักถึงความสําคัญของความหลากหลายทางวัฒนธรรมของกลุ่มชาติพันธุ์มาโดยตลอด จึงได้มีนโยบายในการสนับสนุนส่งเสริมการพัฒนาคุณภาพชีวิตของกลุ่มชาติพันธุ์และชนเผ่าพื้นเมืองภายใต้แนวคิดเศรษฐกิจเชิงสร้างสรรค์ โดยการให้ความสําคัญกับการฟื้นฟูวิถีชีวิตของกลุ่มชาติพันธุ์และสนับสนุนส่งเสริมให้กลุ่มชาติพันธุ์ นํามรดกภูมิปัญญาในท้องถิ่นมาใช้ในการพัฒนาเศรษฐกิจ เพื่อสร้างรายได้ให้กับชุมชนชาติพันธุ์อย่างยั่งยืน
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ ลงพื้นที่สุรินทร์ตรวจเยี่ยมแนะนำสถานประกอบการให้ดำเนินกิจการสอดคล้องกับนโยบาย MIND 4 มิติ เพื่อให้ชุมชนในพื้นที่รอบสถานประกอบการมีชีวิตความเป็นอยู่ที่ดีขึ้น
วันพุธที่ 9 สิงหาคม 2566
09/08/2566
ผู้ตรวจวีระกิตติ์ฯ ลงพื้นที่สุรินทร์ตรวจเยี่ยมแนะนําสถานประกอบการให้ดําเนินกิจการสอดคล้องกับนโยบาย MIND 4 มิติ เพื่อให้ชุมชนในพื้นที่รอบสถานประกอบการมีชีวิตความเป็นอยู่ที่ดีขึ้น
ผู้ตรวจวีระกิตติ์ฯ ลงพื้นที่สุรินทร์ตรวจเยี่ยมแนะนําสถานประกอบการให้ดําเนินกิจการสอดคล้องกับนโยบาย MIND 4 มิติ เพื่อให้ชุมชนในพื้นที่รอบสถานประกอบการมีชีวิตความเป็นอยู่ที่ดีขึ้น พร้อมรับฟังข้อเสนอและปัญหาอุปสรรคในการประกอบกิจการ
วันที่ 8 สิงหาคม 2566 เวลา 9.00 น. นายวีระกิตติ์ รันทกิจธรวิชญ์ ผู้ตรวจราชการกระทรวงอุตสาหกรรม ลงพื้นที่ตรวจเยี่ยม ณ หจก.โรงงานโม่บดหินมุ่งเจริญ ต.นาบัว อ.เมืองสุรินทร์ จ.สุรินทร์ ตรวจติดตามผลการดําเนินโครงการเพิ่มประสิทธิภาพการกํากับ ดูแล และส่งเสริมกาประกอบกิจการเหมืองแร่ ตามแนวอุตสาหกรรมวิถีใหม่ "เหมืองแร่ดี คู่ชุมชน" รวมทั้งรับฟังข้อเสนอและปัญหาอุปสรรคในการประกอบกิจการ ทั้งนี้ ผู้ตรวจราชการฯ ได้แนะนําสถานประกอบให้ดําเนินกิจการสอดคล้องกับนโยบายกระทรวงอุตสาหกรรม MIND 4 มิติ เพื่อให้ชุมชนในพื้นที่รอบสถานประกอบการมีชีวิตความเป็นอยู่ที่ดีขึ้นต่อไป
เวลา 10.30 น. ลงพื้นที่ตรวจเยี่ยม บริษัท ย่งล้ง รับเบอร์ จํากัด ต.นาบัว อ.เมืองสุรินทร์ จ.สุรินทร์ ผู้ประกอบกิจการโรงงานทํายางแผ่นรมควัน โดยรับซื้อยางแผ่นดิบจากเกษตรกรโดยรอบในพื้นที่ เพื่อนํายางแผ่นดิบมาผลิตเป็นยางรมควันและแปรรูปเพื่อการส่งออกโดยมีกลุ่มลูกค้าหลักอยู่ในต่างประเทศ อาทิ จีน เวียดนาม มาเลเชีย สิงคโปร์ ไต้หวัน ตุรกี ทั้งนี้ บริษัทฯ ได้เข้าร่วมโครงการบริหารจัดการลุ่มน้ํา และพัฒนาระบบธรรมาภิบาลสิ่งแวดล้อมในปี 2565 โดยนําหลักการระบบธรรมาภิบาลสิ่งแวดล้อมมาประยุกต์ใช้ในการประกอบกิจการโรงงาน เพื่อจัดการด้านสิ่งแวดล้อมให้อยู่ร่วมกันกับชุมชนได้อย่างยั่งยืน และจัดการปัญหาเรื่องร้องเรียน จัดการน้ําทิ้งจากกระบวนการล้างแผ่นยางนํากลับมาใช้ประโยชน์ซ้ํา และใช้ในกิจกรรมอื่นๆ ที่เกี่ยวข้องในกระบวนการผลิต ซึ่งอาจมีผลกระทบต่อชุมชนรอบข้าง มีการบริหารจัดการเพื่ออนุรักษ์พลังงานและจัดสรรการใช้ทรัพยากรร่วมกับชุมชนอย่างเหมาะสม และมีช่องทางรับฟังความคิดเห็นและตอบสนองข้อร้องเรียน รวมถึงการแสดงความรับผิดชอบต่อสังคมอย่างเป็นธรรม
รัฐบาลไทย-ข่าวทำเนียบรัฐบาล-​รองปลัดเกษตรฯ ลงพื้นที่ติดตามสถานการณ์น้ำตาลทราย อุตสาหกรรมต่อเนื่อง
วันพุธที่ 9 สิงหาคม 2566
​รองปลัดเกษตรฯ ลงพื้นที่ติดตามสถานการณ์น้ําตาลทราย อุตสาหกรรมต่อเนื่อง
​รองปลัดเกษตรฯ ลงพื้นที่ติดตามสถานการณ์น้ําตาลทราย อุตสาหกรรมต่อเนื่อง และการส่งออกน้ําตาลทราย ณ ด่านศุลกากรเชียงแสน อําเภอเชียงแสน จังหวัดเชียงราย
วันพุธที่ 9 สิงหาคม 2566 เวลา 10.00 น. นายสุรเดช สมิเปรม รองปลัดกระทรวงเกษตรและสหกรณ์ ในฐานะกรรมการ (ผู้แทนกระทรวงเกษตรและสหกรณ์) ของคณะกรรมการน้ําตาลทราย พร้อมด้วยคณะกรรมการน้ําตาลทราย และเจ้าหน้าที่ของสํานักงานคณะกรรมการอ้อยและน้ําตาลทราย ได้ลงพื้นที่ติดตามสถานการณ์น้ําตาลทราย อุตสาหกรรมต่อเนื่อง และการส่งออกน้ําตาลทราย ณ ด่านศุลกากรเชียงแสน อําเภอเชียงแสน จังหวัดเชียงราย โดยมี นายคฑาสิทธิ์ เนื่องหล้า นายอําเภอเชียงแสน และนายแสงอรุณ พงษ์แพทย์ ผู้อํานวยการส่วนควบคุมทางศุลกากร ให้การต้อนรับ บรรยายสรุป และแลกเปลี่ยนแสดงความคิดเห็น ในประเด็น
1) บทบาทหน้าที่ และภารกิจงานในกํากับดูแล มูลค่าทางการค้า การนําเข้า-ส่งออก
2) มูลค่าการส่งออกน้ําตาลทราย (จีน ลาว พม่า) ปีงบประมาณ 2561-2566
3) การปฏิบัติพิธีการศุลกากรของด่านเชียงแสน
รัฐบาลไทย-ข่าวทำเนียบรัฐบาล-หนุนต่อเนื่อง ! สร้าง “ฐานปล่อยยานอวกาศ” ในไทย หากสำเร็จจะเกิดงานใหม่ 300 – 400 อาชีพ
วันพุธที่ 9 สิงหาคม 2566
หนุนต่อเนื่อง ! สร้าง “ฐานปล่อยยานอวกาศ” ในไทย หากสําเร็จจะเกิดงานใหม่ 300 – 400 อาชีพ
.....
สํานักงานพัฒนาเทคโนโลยีอวกาศและภูมิสารสนเทศองค์การมหาชน (GISTDA) เร่งขับเคลื่อนนโยบายอวกาศ 1 ใน 10 อุตสาหกรรมเป้าหมายของประเทศให้เป็นรูปธรรม โดยศึกษาความเป็นไปได้ในการสร้างท่าอวกาศยานในไทย คือ ฐานสําหรับการส่งและรับยานอวกาศ (Spaceport) ตั้งแต่ปลายปี 2565 คาดว่าใช้เวลาอีก 1-2 ปี พบว่า ไทยมีศักยภาพที่เหมาะสม 5 อย่าง ได้แก่
1. อยู่ใกล้เส้นศูนย์สูตร ช่วยลดการสิ้นเปลืองพลังงานในการนําส่งอวกาศยาน
2. มีทะเลขนาบซ้ายขวา ทําให้มีมุมปล่อยอวกาศยานได้หลากหลายแบบ
3. มีแนวชายฝั่งที่เป็นคาบสมุทร สามารถกําหนดจุด Drop Zone ที่ไม่กระทบพื้นที่บนฝั่ง และเก็บกู้วัตถุที่ตกลงมาได้ง่าย
4. มีระบบโลจิสติกส์ที่เข้าถึงง่าย
5. ไม่มีภัยพิบัติรุนแรง
.
หากจัดตั้งได้สําเร็จ จะเป็นการยกระดับวิทยาศาสตร์และเทคโนโลยีอวกาศ เกิดอาชีพใหม่อีก 300 – 400 อาชีพ เช่น ช่างประกอบจรวด ช่างประกอบเพย์โหลด ช่างอิเล็กทรอนิกส์ระบบจรวด ช่างไฟฟ้าระบบจรวด ฯลฯ ซึ่งยังไม่เคยมีในไทย ยกระดับรายได้และคุณภาพชีวิตประชาชน นอกจากนี้ ยังได้ผลักดันร่าง พ.ร.บ.กิจการอวกาศ และ แผนแม่บทอวกาศแห่งชาติ พ.ศ.2566 – 2580 เพื่อวางรากฐานการพัฒนาและใช้ประโยชน์จากกิจการอวกาศ ด้วย
.
อ่านเพิ่มเติม คลิก >>https://www.thaigov.go.th/news/contents/details/71001
.
#ไทยคู่ฟ้า#สื่อสารรัฐบาลไทย
-------------------